UK 2019

La 104-a Universala Kongreso de Esperanto (UK) okazis en la jaro 2019 en Lahti, Finnlando.

En la sama jaro la 75-a Internacia Junulara Kongreso okazis en Liptovský Hrádok, Slovakio, la 52-a ILEI-Kongreso en Ĉaĉak, Serbio, kaj la 92-a Kongreso de SAT en Barcelono.

 Loka Kongresa Komitato 
La Loka Kongresa Komitato konsistis el:http://www.esperanto.fi/uk2019/lkk/

 Tuomo Grundström - prezidanto
 Päivi Saarinen - vicprezidanto, kongresejo
 Tiina Kosunen - ĝenerala sekretario, volontuloj
 Tiina Oittinen - ekskursoj
 Paula Niinikorpi - arta kunordiganto, kasisto
 Jukka Pietiläinen - informado
 Larissa Phileas - junulara programo, reta informado
 Börje Eriksson - membro, blindulaj aferoj
 Synnöve Mynttinen - membro, Lahtio-aferoj
 Sigrid Kivistö - membro, IIK-aferoj, do pri la Internacia Infana Kongreseto

 REZOLUCIO 
de la 104-a Universala Kongreso de Esperanto en Lahtio

La 104-a Universala Kongreso de Esperanto, kunveninte en Lahtio de la 20-a ĝis la 27-a de julio 2019, kun 917 partoprenintoj el 57 landoj,

traktinte la kongresan temon ”Vivanta naturo – floranta kulturo”, en tri kongrestemaj sesioj, pluraj prelegoj, kaj diversaj aliaj kunvenoj kaj ekskursoj en la regiono de Lahtio;

notante la kongruecon de la temo kun la lastatempa nomumo de Lahtio kiel Verda Ĉefurbo de Eŭropo por 2021;

substrekante la ligitecon de la temo kun la Internacia Jaro de Indiĝenaj Lingvoj, proklamita de Unuiĝintaj Nacioj kaj Unesko por la jaro 2019;

deklaras, ke daŭripova naturo akompanas daŭripovan socion kaj daŭripova socio akompanas egalecan pritrakton de la homoj, ankaŭ rilate lingvon;

avertas, ke la nunaj procezoj de ekonomia tutmondiĝo egale minacas la daŭripovon de kultura diverseco kaj biologia diverseco;

substrekas, ke la Esperanto-movado, kiel movado por alispeca tutmondiĝo bazita sur respekto kaj valorigo de lingva kaj kultura diverseco, estas samtempe movado por daŭripova evoluigo en vasta senco;

atentigas, ke multaj individuoj kaj organizoj en la Esperanto-movado jam aktive laboras por pli ekvilibraj rilatoj inter naturo kaj kulturo, interalie agadoj por interkultura edukado, interhoma solidareco, kaj subteno al lokaj iniciatoj por daŭripova evoluigo; kaj

eta|maldekstra|300ra|la endoma stadiono kaj koncertejo Isku Areena servis kiel kongresejo de la UK de Esperanto en 2019
alvokas por interproksimiĝo kaj kunlaboro inter la Esperanto-movado kaj aliaj organizoj kaj movadoj por la protektado kaj evoluigo de lokaj kulturoj kaj naturmedioj en monda skalo.

 Referencoj 

 Eksteraj ligiloj 

  (, resume ankaŭ finne kaj svede)
 oficiala resuma filmeto de kvar minutoj pri la kongreso en Jutubo ()
 oficiala kongresa paĝo en la retejo Facebook ()

Kategorio:Esperanto-renkontiĝoj en 2019
Kategorio:Esperanto-renkontiĝoj en Finnlando
Kategorio:Lahti
Kategorio:2019 en Finnlando